**C.3 ผลและกระบวนการวิจัย และกระบวนการสร้างสรรค์นวัตกรรม ตามทิศทางการพัฒนา**

**ด้านวิจัยและเพื่อผู้เรียน**

**ผลการดำเนินงาน :**

**C.3.1 มีการใช้ข้อมูลที่เกี่ยวข้องทั้งจากภายในและภายนอกคณะในการกำหนดหรือทบทวนทิศทางการวิจัยของคณะ**

คณะพัฒนาการท่องเที่ยวมีการแต่งตั้งคณะกรรมการวิจัยและบริการวิชาการ เพื่อทำหน้าที่กำหนดนโยบาย ทิศทาง และการวางแผนการดำเนินงานด้านวิจัยและบริการวิชาการของคณะฯ ให้สอดคล้องกับแผนยุทธศาสตร์ แผนการดำเนินงานของมหาวิทยาลัย ตลอดจนมีหน้าที่กำกับติดตามการดำเนินงานด้านวิจัยและรายงานผลการดำเนินงานต่อคณะกรรมการประจำคณะ ฯ เพื่อรับทราบและให้ข้อเสนอแนะต่อการดำเนินงานด้านวิจัย

นอกจากนี้ ยังมีคณะกรรมการศูนย์วิจัยเพื่อการพัฒนาและจัดการการท่องเที่ยวอย่างยั่งยืน ที่จัดตั้งขึ้นเพื่อตอบสนองวิสัยทัศน์และพันธกิจของคณะพัฒนาการท่องเที่ยว ตลอดจนดำเนินงานเพื่อผลักดันการดำเนินงานตามพันธกิจของคณะ ทั้งยังมีบริการให้คำปรึกษา (Consult) ด้านวิชาการและการพัฒนาด้านการวิจัยทางการท่องเที่ยวแก่นักศึกษาในระดับบัณฑิตศึกษา และคณาจารย์ รวมทั้งหน่วยงานที่เกี่ยวข้องทั้งภายในและภายนอก ตลอดจนการเผยแพร่งานวิจัยที่เกี่ยวข้องกับการบริการและการท่องเที่ยวเพื่อสนับสนุนงานเชิงนโยบายในคณะ

ในปีงบประมาณ 2564 คณะกรรมการวิจัยและบริการวิชาการ ได้ดำเนินการจัดทำแผนการดำเนินงานด้านวิจัย โดยใช้ข้อมูลประกอบการจัดทำแผนฯ 2 ส่วนได้แก่

**ตารางที่ 1 แสดงการใช้ข้อมูลจากภายในและภายนอกคณะ เป็นกรอบแนวคิดในการจัดทำแผนบริการวิชาการ ประจำปี 2564**

| **ข้อมูลจากภายในคณะ** | **ข้อมูลจากภายนอกคณะ** |
| --- | --- |
| 1. วิสัยทัศน์ พันธกิจ และวัตถุประสงค์การดำเนินงานของคณะพัฒนาการท่องเที่ยว 2. แผนพัฒนาการศึกษาคณะพัฒนาการท่องเที่ยว ระยะที่ 12 (2560-2564) และแผนปฏิบัติการ ประจำปีงบประมาณ 2564 คณะพัฒนาการท่องเที่ยว 3. การวิเคราะห์ SWOT การดำเนินงานด้านวิจัย 4. การทบทวนข้อมูลการทำวิจัยของอาจารย์ภายในคณะฯ ย้อนหลัง 5 ปี 5. ผลการดำเนินงานตามตัวชี้วัดด้านวิจัยประจำปีงบประมาณ 2563 และข้อเสนอแนะจากคณะกรรมการประจำคณะฯ 6. ข้อเสนอแนะจากผลการประเมินประกันคุณภาพการศึกษา ประจำปีการศึกษา 2563 ด้านวิจัย 7. ข้อเสนอแนะจากการรับฟังความคิดเห็นและความต้องการของผู้มีส่วนได้ส่วนเสียทั้งภายในและภายนอกคณะ | **ข้อมูลภายนอกคณะ**   1. แผนพัฒนาการศึกษามหาวิทยาลัยแม่โจ้ ระยะที่ 12 (พ.ศ. 2560-2564) ฉบับปรับปรุง 2. แผนแม่บทงานวิจัย มหาวิทยาลัยแม่โจ้ ระยะ 15 ปี (พ.ศ.2563-2577) และแผนงานวิจัยระยะ 5 ปี (พ.ศ.2563-2567)   ซึ่งได้จัดทำให้สอดคล้องกับ  **ทิศทางการพัฒนาประเทศและการวิจัย**   * ยุทธศาสตร์ชาติระยะ 20 ปี (พ.ศ.2560 -2579)   + แผนพัฒนาเศรษฐกิจและสังคมแห่งชาติ  ฉบับที่ 12 (พ.ศ.2560-2564)   + แผนแม่บทภายใต้ยุทธศาสตร์ชาติด้านการวิจัยและนวัตกรรม 20 ปี (พ.ศ.2561-2580)   + ยุทธศาสตร์การพัฒนาอุตสาหกรรมไทย 4.0  ระยะ 20 ปี (พ.ศ.2560 – 2579)   **ทิศทางการพัฒนามหาวิทยาลัยแม่โจ้** ได้แก่   * + ยุทธศาสตร์การพัฒนามหาวิทยาลัย ระยะ 15 ปี (พ.ศ.2555-2569) * แผนแม่บท เปลี่ยนผ่านมหาวิทยาลัยแม่โจ้ 100 ปี (พ.ศ.2477-2577) * แผนพัฒนาการศึกษามหาวิทยาลัยแม่โจ้ ระยะ 12 ( พ.ศ.2560 – 2564) |

* + 1. **ข้อมูลจากภายในคณะ** ได้แก่
       1. **วิสัยทัศน์ พันธกิจ และวัตถุประสงค์การดำเนินงานของคณะพัฒนาการท่องเที่ยว**

โดยคณะพัฒนาการท่องเที่ยวมีวิสัยทัศน์และพันธกิจ ดังนี้

**วิสัยทัศน์**

"คณะพัฒนาการท่องเที่ยวสร้างสรรค์องค์ความรู้และนวัตกรรมเพื่อการท่องเที่ยวอย่างยั่งยืน"

**พันธกิจ**

1. ผลิตบัณฑิตที่มีความรู้ ทักษะในวิชาชีพด้านการท่องเที่ยว ทักษะการเป็นผู้ประกอบการด้านการท่องเที่ยวและบริการ และการบริหารจัดการทรัพยากรการท่องเที่ยวให้มีประสิทธิภาพตามมาตรฐานวิชาชีพเพื่อการพัฒนาการท่องเที่ยวสู่ความยั่งยืน
2. ค้นคว้า วิจัยองค์ความรู้ในการพัฒนาวิชาการและวิชาชีพด้านการท่องเที่ยวให้เป็นที่ยอมรับระดับชาติและนานาชาติ
3. บริการวิชาการแก่สังคมที่สอดคล้องกับนโยบายการการท่องเที่ยวของชาติ
4. สืบสานและธำรงรักษาไว้ซึ่งขนบธรรมเนียม ประเพณีและวัฒนธรรมไทย
5. บริหารจัดการองค์กรที่มุ่งสู่องค์กรแห่งการเรียนรู้และทำงานอย่างมีความสุข

**วัตถุประสงค์**

1. เพื่อพัฒนานักศึกษาให้มีความรู้และทักษะในวิชาชีพด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการตามมาตรฐานวิชาชีพ
2. เพื่อศึกษาและวิจัยหาองค์ความรู้ด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการอย่างยั่งยืน
3. เพื่อบริการวิชาการแก่สังคมและชุมชนด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการ
4. เพื่อสืบสานทำนุบำรุงและรักษาไว้ ซึ่งขนบธรรมเนียม ประเพณี วัฒนธรรมไทยและการอนุรักษ์สิ่งแวดล้อม

คณะฯ จึงกำหนดให้มีการสนับสนุนการทำวิจัยที่สอดคล้องกับวิสัยทัศน์ พันธกิจ วัตถุประสงค์ ของคณะโดยระบุในเกณฑ์การสนับสนุนทุนวิจัยแก่บุคลากรภายในคณะ ว่าต้องเป็นงานวิจัยที่สอดคล้องกับวิสัยทัศน์ พันธกิจ วัตถุประสงค์ ของคณะพัฒนาการท่องเที่ยว รวมถึงสนับสนุนการจัดโครงการ/กิจกรรมที่สอดคล้องกับวิสัยทัศน์ พันธกิจ วัตถุประสงค์ ของคณะ ฯ

* + - 1. **แผนพัฒนาการศึกษาคณะพัฒนาการท่องเที่ยว ระยะที่ 12 (2560-2564) และแผนปฏิบัติการ ประจำปีงบประมาณ 2564 คณะพัฒนาการท่องเที่ยว** (64TDSQADC3.1.1)

ซึ่งเป็นการกำหนดตัวชี้วัดและค่าเป้าหมายที่สอดคล้องกับแผนปฏิบัติการมหาวิทยาลัยแม่โจ้ ประจำปีงบประมาณ 2564 ในส่วนของแผนการดำเนินงานด้านวิจัย คณะฯ ได้นำตัวชี้วัดของแผนปฏิบัติการมหาวิทยาลัยแม่โจ้ ประจำปีงบประมาณ 2564 มิติที่ 2.2 มีผลงานวิจัยและนวัตกรรมที่ใช้เกษตรเป็นรากฐาน และได้รับการยอมรับในระดับชาติและนานาชาติ มากำหนดเป็นตัวชี้วัดพื้นฐานในส่วนของการดำเนินงานตามพันธกิจหลัก คณะฯ จึงกำหนดสนับสนุนการดำเนินงานที่ผลักดันตัวชี้วัดพื้นฐาน (ตัวชี้วัด MOC)


โดยกำหนดให้สนับสนุนกิจกรรมที่สามารถผลักดันการดำเนินงานตามตัวชี้วัด MOC เช่น จัดตั้งศูนย์วิจัยฯ  
มีการสนับสนุนทุนวิจัยแก่บุคลากร สนับสนุนการสร้างทีมวิจัย จัดบริการให้คำปรึกษาจัดให้มีนักวิจัยพี่เลี้ยง มีการยกย่องเชิดชูเกียรตินักวิจัยที่มีผลงานดีเด่น (มีผลงานที่สามารถนำมาตอบตัวชี้วัดได้) เป็นต้น

* + - 1. **การวิเคราะห์ SWOT การดำเนินงานด้านวิจัย**

คณะกรรมการวิจัยฯ นำผลจากการวิเคราะห์สถานการณ์ ได้ทำการวิเคราะห์ SWOT การดำเนินงานด้านวิจัยของคณะฯ (64TDSQADC3.1.2) มากำหนดแนวทางการดำเนินงาน 2 ประเด็น ดังนี้

1. ให้ความสำคัญกับการพัฒนาสมรรถนะนักวิจัย เนื่องจากพบว่าคณาจารย์ส่วนใหญ่มีความถนัดที่ “เน้นไปทางการเรียนการสอน” คณะฯ จึงมอบหมายให้ศูนย์วิจัยฯ จัดโครงการ Smart Researcher 2021 (64TDSQADC3.1.3) โดยกำหนดแนวทางในการจัดกิจกรรมในปี 2564 ด้วยการให้ความรู้พื้นฐานเกี่ยวกับการทำวิจัยที่นอกจากจะเป็นการพัฒนาสมรรถนะและการให้ความรู้แก่นักวิจัยแล้ว ยังเป็นการให้บริการทางวิชาการ (ด้านวิจัย) ให้แก่ บุคลากร นักศึกษาระดับบัณฑิต ศึกษา รวมถึงผู้สนใจทั่วไป นอกจากนี้ การจัดกิจกรรมดังกล่าวยังกำหนดให้เชิญวิทยากรในส่วนของผู้ประกอบการที่ได้รับผลกระทบจากสถานการณ์โควิดมาถ่ายทอดประสบการณ์ มุมมอง การดำเนินกิจการท่ามกลางวิกฤติการณ์โควิด-19 อันจะนำไปสู่การคิดโจทย์วิจัย ต่อไป
2. จากการดำเนินงานที่ผ่านมาพบว่า คณะฯ มีการบูรณาการการดำเนินงานด้านวิจัยสู่พันธกิจอื่นค่อนข้างน้อย ในปี 2564 จึงกำหนดให้มีการบูรณาการระหว่างพันธกิจ โดยได้ขอความร่วมมือกับหลักสูตร โดยเฉพาะหลักสูตรระดับบัณฑิตศึกษาในการจัดกิจกรรม/โครงการที่มีการบูรณาการระหว่างพันธกิจด้านวิจัยสู่พันธกิจอื่น เช่น การจัดการเรียนการสอน การบริการวิชาการ อันจะเกิดประโยชน์ต่อผู้เรียนสูงสุด 
   * + 1. **การทบทวนข้อมูลการทำวิจัยของอาจารย์ภายในคณะฯ ย้อนหลัง 5 ปี (พ.ศ.2560-2564)** เพื่อนำข้อมูลที่ได้ไปกำหนดแนวทางดำเนินงานวิจัยของคณะฯ โดยมีรายละเอียด ดังนี้

| **แหล่งทุน** | **ผลการดำเนินงาน** | | | | | **ค่าเฉลี่ย** |
| --- | --- | --- | --- | --- | --- | --- |
| **2560** | **2561** | **2562** | **2563** | **2564** |
| แหล่งทุนภายใน | 704,000.00 | 306,040.00 | 2,180,875.80 | 0 | 2,514,845.00 | 1,141,152.16 |
| แหล่งทุนภายนอก | 1,320,000.00 | 3,642,068.00 | 1,890,200.00 | 845,000.00 | 2,101,200.00 | 1,959,693.6 |
| รวมเงินสนับสนุนงานวิจัย | 2,024,000.00 | 3,948,108.00 | 4,071,075.80 | 845,000.00 | 4,616,045.00 | 3,100,845.76 |
| จำนวนงานวิจัย | 8 | 13 | 18 | 3 | 10 | 10.4 |
| จำนวนอาจารย์และนักวิจัย | 16 | 16 | 16 | 16 | 16 | 16 |
| เงินสนับสนุนงานวิจัยต่ออาจารย์ประจำและนักวิจัย | 126,500.00 | 263,207.20 | 271,405.05 | 56,333.33 | 304,836.33 | 204,456.38 |

จากผลการดำเนินงานที่ผ่านมาพบว่าในปีงบประมาณ 2560-2564 คณะพัฒนาการท่องเที่ยวมีบุคลากรสายวิชาการจำนวน 16 คน ทั้งนี้ มีบุคลากรทำงานวิจัยเฉลี่ยปีละ 10.4 คน และมีเงินสนับสนุนงานวิจัยต่ออาจารย์ประจำและนักวิจัย เฉลี่ยปีละ 204,456.38 บาท/คน โดยในปีงบประมาณ 2563 คณะฯ มียอดทุนวิจัยน้อยที่สุด  
ในรอบ 5 ปี ในปีงบประมาณ 2564 คณะกรรมการวิจัยฯ จึงมีนโยบาย

1. สนับสนุนและส่งเสริมให้มีการสร้างทีมวิจัย ตลอดจนการสร้างเครือข่ายกับหน่วยงานภายนอก
2. การบริการให้คำปรึกษา (ผ่านศูนย์วิจัยฯ และนักวิจัยพี่เลี้ยง)
3. ประชาสัมพันธ์ให้นักวิจัยที่ได้รับเงินวิจัยจากแหล่งทุนภายนอกนำผลงานวิจัยเข้าสู่ระบบของสำนักวิจัยฯ ส่งผลให้ในปีงบประมาณ 2564 คณะฯ จึงมีจำนวนเงินสนับสนุนมากขึ้นจากปีงบประมาณ 2563 โดยมีเงินสนับสนุนงานวิจัยต่ออาจารย์ประจำและนักวิจัยเพิ่มขึ้นจากปี 2563 เป็นเงิน 248,503 บาท / คน 
   * + 1. **ผลการดำเนินงานตามตัวชี้วัดด้านวิจัยประจำปีงบประมาณ 2563 และข้อเสนอแนะจากคณะกรรมการประจำคณะฯ**  (64TDSQADC3.1.4)

จากการดำเนินงานตามตัวชี้วัดตามแผนปฏิบัติการฯ ประจำปี 2563 คณะกรรมการประจำคณะได้ให้ข้อเสนอแนะเพื่อพัฒนา ปรับปรุงการดำเนินงานที่ยัง “ไม่บรรลุตัวชี้วัด” จำนวน 4 ตัวชี้วัด ได้แก่ จำนวนเงินวิจัยต่อนักวิจัยประจำ ร้อยละของอาจารย์ที่มีผลงานวิจัยต่อนักวิจัยประจำทั้งหมด จำนวนศูนย์วิจัย และร้อยละของผลงานวิจัยที่นำไปใช้ประโยชน์ โดยมีการกำหนดแนวทางการดำเนินงาน ดังนี้

1. สนับสนุนการทำวิจัยและการนำโครงการวิจัยผ่านระบบของสำนักวิจัยฯ เพื่อรวบรวมข้อมูลการ  
   ทำวิจัยของบุคลากรได้อย่างครอบคลุม
2. บริการให้คำปรึกษา / นักวิจัยพี่เลี้ยง โดยจัดทำประวัติ – ผลงาน และช่องทางติดต่อของนักวิจัย  
   พี่เลี้ยง (64TDSQADC3.1.5) เผยแพร่ผ่านช่องทางต่าง ๆ อาทิ Facebook คณะพัฒนาการท่องเที่ยว Facebook งานบริการวิชาการและวิจัยคณะพัฒนาการท่องเที่ยว เว็บไซต์คณะพัฒนาการท่องเที่ยว เว็บไซต์งานบริการวิชาการและวิจัยคณะพัฒนาการท่องเที่ยว เป็นต้น
3. ผลักดันหน่วยวิจัยเพื่อการพัฒนาและจัดการการท่องเที่ยว (ในปีงบประมาณ 2563 ยังมีสถานะเป็นหน่วยวิจัยฯ) ให้เป็นศูนย์วิจัยฯ ภายใต้ส่วนงานให้สำเร็จภายในปีงบประมาณ 2564 เพื่อให้เป็นหน่วยงานที่ขับเคลื่อนและผลักดันการดำเนินงานตามพันธกิจของคณะฯ โดยทำงานร่วมกับคณะกรรมการวิจัย
4. สนับสนุนการนำผลงานวิจัยไปใช้ประโยชน์ โดยมีศูนย์วิจัยฯ เป็นหน่วยงานรับผิดชอบหลัก
   * + 1. **ข้อเสนอแนะจากผลการประเมินประกันคุณภาพการศึกษา ประจำปีการศึกษา 2563 ด้านวิจัย** โดยมีข้อเสนอแนะจากคณะกรรมการผู้ประเมินฯ และมีการดำเนินงานตามข้อเสนอแนะ ดังนี้

| **Criterion** | **จุดแข็ง** | **Area for Improvement** | **การดำเนินการตามข้อเสนอแนะ** |
| --- | --- | --- | --- |
| **C3 : ผลและกระบวนการวิจัย และกระบวนการสร้างสรรค์นวัตกรรม ตามทิศทางการพัฒนาด้านวิจัยและเพื่อผู้เรียน** | | | |
| C.3.1 มีการใช้ข้อมูลที่เกี่ยวข้องทั้งจากภายในและภายนอกคณะ/สถาบันในการกำหนดหรือทบทวนทิศทางการวิจัยของคณะ/สถาบัน  C.3.2 มีการกำกับติดตามและประเมินผลการวิจัยและกระบวนการวิจัยให้ตอบสนองทิศทางการวิจัยของคณะ/สถาบันและใช้ผลการประเมินในการปรับปรุงกระบวนการหรือปรับทิศทางการวิจัย | - มีการกำหนดนโยบายและทิศทางการวิจัยของคณะที่สอดคล้องกับทิศทางการพัฒนาประเทศ ทิศทางการพัฒนามหาวิทยาลัยแม่โจ้ **“ค้นคว้า วิจัยองค์ความรู้ในการพัฒนาวิชาการและวิชาชีพด้านการพัฒนาการท่องเที่ยวให้เป็นที่ยอมรับระดับชาติและนานาชาติ”**  - มีการกำหนดตัวชี้วัดและกลยุทธ์ในการผลักดันการบรรลุเป้าหมายการดำเนินงานด้านวิจัยที่ชัดเจน  - มีการสนับสนุนทุนวิจัยให้แก่บุคคลากรและสร้างเครือข่ายในการแสวงหาทุนจากแหล่งภายนอก และมีคลินิกวิจัย  - ส่งเสริมการบูรณาการงานวิจัยกับการเรียนการสอน  - มีการจัดตั้งศูนย์ความเป็นเลิศด้านการวิจัย ได้แก่ศูนย์วิจัยเพื่อการพัฒนาและจัดการการท่องเที่ยวอย่างยั่งยืน (CoE-STHR)  - ส่งเสริมให้มีการเผยแพร่ผลงานวิชาการ ผ่านกระบวนการ Mentoring System, Training System และ Knowledge tank  *-มีคณะกรรมการวิจัยฯ และคณะกรรมการประจำคณะ กำกับติดตามการดำเนินงานวิจัยตามแผนรอบ 6 เดือน 12 เดือน* | ควรทบทวนการใช้ข้อมูลที่นำมาใช้ในการวางแผนทิศทางวิจัยของคณะให้สอดคล้องกับเป้าหมายของพันธกิจที่กำหนดไว้ในโครงร่างองค์กร และ อัตลักษณ์ของคณะ | * แต่งตั้งคณะกรรมการวิจัยและบริการวิชาการ โดยมีตัวแทนของแต่ละหลักสูตรร่วมเป็นคณะกรรมการฯ ทั้งนี้ การแต่งตั้งคณะกรรมการวิจัยฯ ได้พิจารณาแต่งตั้งจากตัวแทนของแต่ละหลักสูตรทั้งในระดับปริญญาตรีและระดับบัณฑิตศึกษา รวมถึงหัวหน้าศูนย์วิจัยฯ และอาจารย์ภายในคณะที่มีประสบการณ์การทำวิจัยอย่างต่อเนื่อง) * ทบทวนการนำมาข้อมูลมาใช้ในการกำหนดนโยบาย ตามวงจรคุณภาพPDCA |
| ควรมีการกำหนดตัวชี้วัดที่ท้าทาย และขับเคลื่อนผลการดำเนินงานให้บรรลุตามวิสัยทัศน์ที่กำหนดไว้ (ด้านนวัตกรรมเพื่อก ารท่องเที่ยวอย่างยั่งยืน) | กำหนดตัวชี้วัดการดำเนินงานเป็น 2 ส่วน คือ  1) ตัวชี้วัดพื้นฐานตามแผนปฏิบัติการและคำรับรองฯ  2) ตัวชี้วัดท้าทายที่พิจารณาจากบริบท ทรัพยากรและเป้าหมายในการขับเคลื่อนคณะ โดยในปี 2564 ได้กำหนดตัวชี้วัดท้าทาย ได้แก่   * จำนวนชุดโครงการวิจัยที่สอดคล้องกับพันธกิจ วิสัยทัศน์ของคณะ จำนวน 1 ชุดโครงการ * จำนวนโครงการวิจัยที่เป็นงานวิจัยระดับชาติ (ระบุใน ERP) จำนวน 1 โครงการ * จำนวนผลงานตีพิมพ์ในวารสารระดับนานาชาติ จำนวน 1 บทความ * จำนวนข้อตกลงทางความร่วมมือทางวิชาการ (MOU) จำนวน 1 ฉบับ |
| ควรทบทวนกระบวนการวิจัยที่ส่งผลต่อการพัฒนาผู้เรียน | * ให้ความรู้เกี่ยวกับกระบวนการทำวิจัยแก่นักศึกษาระดับบัณฑิตศึกษา ผ่านโครงการ Smart Researcher 2021 * ส่งเสริมการบูรณาการระหว่าง พันธกิจด้านวิจัยกับพันธกิจด้านการเรียนการสอนระดับบัณฑิตศึกษา |
| ควรกำกับติดตามผลการดำเนินงาน พร้อมทั้งวิเคราะห์ข้อมูลผลการดำเนินงานในการตอบสนองทิศทางการทำวิจัยของคณะและมหาวิทยาลัย | * กำหนดมีการรายงานผลการดำเนินงานต่อคณะกรรมการวิจัยแบบภาพรวม (รายไตรมาส) และรายงานผลการดำเนินงานตามตัวชี้วัด (รอบ 6 เดือนละ 12 เดือน) * กำหนดให้มีการจัดทำสรุปภาพรวมผลการดำเนินงานประจำปี |
| ควรกำกับติดตามผลการวิจัยที่บูรณาการกับพันธกิจต่างๆ | 1. กำกับติดตามการบูรณาการระหว่างพันธกิจ โดยขอความร่วมมือกับหลักสูตรระดับบัณฑิตศึกษาในการบูรณาการการจัดการเรียนการสอนกับการทำวิจัยด้านการท่องเที่ยว โดยในปีงบประมาณ 2564 คณะฯ ได้จัดกิจกรรมที่มีการบูรณาการระหว่างการเรียนการสอนกับงานวิจัยให้กับนักศึกษา ระดับบัณฑิตศึกษา ผ่านโครงการพัฒนาศักยภาพบัณฑิตศึกษา คณะพัฒนาการท่องเที่ยว (64TDSQADC3.1.6) โครงการพัฒนาองค์ความรู้เพื่อการจัดการการท่องเที่ยวคุณค่าสูง (High Value Destination) : จังหวัดน่าน(64TDSQADC3.1.7) ที่นอกจากจะเป็นการบูรณาการการเรียนการสอนกับงานวิจัยแล้ว ยังสอดคล้องกับแนวคิดการพัฒนาแม่โจ้ในระยะ 15 ปี (พ.ศ.2555-2569) ที่ว่าด้วยการ “เป็นมหาวิทยาลัยที่สร้างความสมดุล เคารพและเป็นมิตรกับธรรมชาติรักษาวัฒนธรรมและความดีงาม เพื่อการอยู่ร่วมกันอย่างมีความสุขและยั่งยืน” |

* + - 1. **ข้อเสนอแนะจากการรับฟังความคิดเห็นและความต้องการของผู้มีส่วนได้ส่วนเสียทั้งภายในและภายนอกคณะ**  (64TDSQADC3.1.6)

คณะฯ มีการรับฟังข้อเสนอแนะจากผู้มีส่วนได้ส่วนเสียทั้งภายในและภายนอกคณะ ในคราวประชุมเชิงปฏิบัติการเพื่อทบทวนและจัดทำแผนปฏิบัติการ ประจำปีงบประมาณ 2564 คณะพัฒนาการท่องเที่ยว เมื่อวันที่ 5-6 ตุลาคม 2563 และนำข้อมูลดังกล่าวมากำหนดแนวทางการดำเนินงาน โดยเน้นการบูรณาการระหว่างการเรียนการสอนกับงานวิจัย ให้กับนักศึกษาระดับบัณฑิตศึกษาและพัฒนาองค์ความรู้ด้านการวิจัยผ่านโครงการพัฒนาศักยภาพบัณฑิตศึกษา คณะพัฒนาการท่องเที่ยว (64TDSQADC3.1.7) และโครงการพัฒนาองค์ความรู้เพื่อการจัดการการท่องเที่ยวคุณค่าสูง (High Value Destination) : จังหวัดน่าน (64TDSQADC3.1.8) นอกจากนี้ ยังได้จัดโครงการ Smart Researcher 2021 ซึ่งมีกิจกรรมทั้งสิ้นจำนวน 9 ครั้ง โดยในปี 2021 ได้กำหนดให้เป็นการปูพื้นฐานด้านการทำวิจัย และได้เพิ่มหัวข้อประเด็นปัญหาเกี่ยวกับสถานการณ์การแพร่ระบาดของเชื้อไวรัสโคโรน่าCovid-19 โดยเป็นการสะท้อนมุมมองจากผู้ประกอบการอันจะเป็นประโยชน์สำหรับการสร้างโจทย์วิจัย ต่อไป

* + 1. **ข้อมูลที่เกี่ยวข้องจากภายนอกคณะฯ**


คณะพัฒนาการท่องเที่ยว ได้กำหนดแนวทางการดำเนินงานด้านวิจัย โดยคณะกรรมการวิจัยและบริการวิชาการ ร่วมกับคณะกรรมการหน่วยวิจัยฯ ผ่านคณะกรรมการประจำคณะพัฒนาการท่องเที่ยว โดยได้กำหนดนโยบายด้านการวิจัยของคณะฯ ภายใต้แผนพัฒนาการศึกษามหาวิทยาลัยแม่โจ้ ระยะที่ 12 (พ.ศ. 2560-2564) ฉบับปรับปรุง (64TDSQADC3.1.9) และแผนแม่บทงานวิจัย มหาวิทยาลัยแม่โจ้ ระยะ 15 ปี (พ.ศ.2563-2577) และแผนงานวิจัยระยะ 5 ปี (พ.ศ.2563-2567) (64TDSQADC3.1.10) ซึ่งจัดทำโดยกองบริหารงานวิจัย สำนักวิจัยและส่งเสริมวิชาการการเกษตร มหาวิทยาลัยแม่โจ้ โดยแผนฯ ดังกล่าว ได้จัดทำให้สอดคล้องกับ

1. **ทิศทางการพัฒนาประเทศและการวิจัย** ได้แก่
   1. ยุทธศาสตร์ชาติระยะ 20 ปี (พ.ศ.2560 -2579)
   2. แผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560-2564)
   3. แผนแม่บทภายใต้ยุทธศาสตร์ชาติด้านการวิจัยและนวัตกรรม 20 ปี (พ.ศ.2561-2580)
   4. ยุทธศาสตร์การพัฒนาอุตสาหกรรมไทย 4.0 ระยะ 20 ปี (พ.ศ.2560 – 2579)
2. **ทิศทางการพัฒนามหาวิทยาลัยแม่โจ้** ได้แก่
   1. ยุทธศาสตร์การพัฒนามหาวิทยาลัย ระยะ 15 ปี (พ.ศ.2555-2569)
   2. แผนแม่บท เปลี่ยนผ่านมหาวิทยาลัยแม่โจ้ 100 ปี (พ.ศ.2477-2577)
   3. แผนพัฒนาการศึกษามหาวิทยาลัยแม่โจ้ ระยะ 12 ( พ.ศ.2560 – 2564)

จากข้อมูลดังกล่าวข้างต้น คณะพัฒนาการท่องเที่ยว โดยคณะกรรมการวิจัยและบริการวิชาการได้กำหนดนโยบายและทิศทางการดำเนินงานด้านวิจัยให้สอดคล้องกับนโยบายของมหาวิทยาลัยแม่โจ้ ตามแผนพัฒนาการศึกษามหาวิทยาลัยแม่โจ้ ระยะที่ 12 (พ.ศ. 2560-2564) ฉบับปรับปรุง และแผนแม่บทงานวิจัย มหาวิทยาลัยแม่โจ้ ระยะ 15 ปี (พ.ศ.2563-2577) และแผนงานวิจัยระยะ 5 ปี (พ.ศ.2563-2567) ซึ่งมีความเชื่อมโยงกับยุทธศาสตร์ชาติระยะ 20 ปี และแผนพัฒนาเศรษฐกิจและสังคมแห่งชาติ ฉบับที่ 12 (64TDSQADC3.1.11**)** โดยยึดกรอบแนวคิดและหลักการในการวางแผนที่สำคัญ ดังนี้ (1) การน้อมนำและประยุกต์ใช้หลักปรัชญาเศรษฐกิจพอเพียง (2) คนเป็นศูนย์กลางของการพัฒนาอย่างมีส่วนร่วม (3) การสนับสนุนการส่งเสริมแนวคิดการปฏิรูปประเทศ และ (4) การพัฒนาสู่ความมั่นคง มั่งคั่ง ยั่งยืน สังคมอยู่ร่วมกันอย่างมีความสุข

ทั้งนี้ แผนพัฒนาการศึกษามหาวิทยาลัยแม่โจ้ ระยะที่ 12 ประเด็นยุทธศาสตร์ที่ 3 การพัฒนา งานวิจัยและนวัตกรรมโดยใช้เกษตรเป็นรากฐาน เพื่อมุ่งสู่การยอมรับในระดับชาติและนานาชาติ มีความสอดคล้องกับยุทธศาสตร์ชาติ ดังนี้

1. สอดคล้องกับยุทธศาสตร์ชาติ 20 ปี ในประเด็นยุทธศาสตร์ที่ 2 (64TDSQADC3.1.12) “การสร้างความสามารถในการแข่งขัน” ที่ให้ความสำคัญกับการพัฒนากลไกการขับเคลื่อนเศรษฐกิจเพื่ออนาคตที่สามารถสร้างมูลค่าเพิ่มได้ทั้งในภาคเกษตร อุตสาหกรรม และบริการและการท่องเที่ยว โดยให้ประเทศยกระดับการผลิตทางการเกษตรเพื่อสร้างมูลค่าให้สูงขึ้น โดยมีอุตสาหกรรมแลบริการแห่งอนาคตที่จะเป็นกลไกขับเคลื่อนประเทศไทยสู่ประเทศพัฒนาเร็ว ด้วยนวัตกรรมและเทคโนโลยีแห่งอนาคตรวมทั้งรักษาการเป็นจุดหมายปลายทางของการท่องเที่ยวระดับโลก
2. สอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 ประเด็นยุทธศาสตร์ 8 “วิทยาศาสตร์ เทคโนโลยี วิจัย และนวัตกรรม” ที่มุ่งเน้นความร่วมมือระหว่างภาครัฐและเอกชนในการลงทุนเพื่อการวิจัยและพัฒนาโดยกำหนดประเด็นวิจัยของชาติที่ตอบโจทย์การยกระดับศักยภาพการผลิตของภาคเกษตร อุตสาหกรรม และบริการที่เป็นฐานเดิม และการต่อยอดขยายฐานใหม่ด้วยการพัฒนานวัตกรรม รวมถึงการพัฒนานวัตกรรมที่ยกระดับคุณภาพสังคมและการดำรงชีวิตของประชาชน โดยเฉพาะอย่างยิ่งกลุ่มผู้สูงอายุและผู้ด้อยโอกาสทางสังคม การส่งเสริมการพัฒนาบุคลากรให้มีความรู้และทักษะสูง การพัฒนาหน่วยงานทดสอบและรับรองมาตรฐานในระดับสากล
3. สอดคล้องกับนโยบายและยุทธศาสตร์การวิจัยของชาติ ฉบับที่ 9 (พ.ศ.2560-2564) (64TDSQADC3.1.13) ที่มุ่งประเทศที่พัฒนาบนพื้นฐานการวิจัยและนวัตกรรม มีผลงานวิจัยที่มีคุณภาพ มีการนำองค์ความรู้และนวัตกรรมจากงานวิจัยไปใช้ให้เกิดประโยชน์ได้จริงในด้านเศรษฐกิจและสังคม และมีความพร้อมด้านโครงสร้างพื้นฐานและบุคลากรด้านการวิจัยและพัฒนาทั้งเชิงปริมาณและเชิงคุณภาพ เพื่อสนับสนุนการพัฒนาประเทศให้มั่นคง อย่างยั่งยืน
4. แผนพัฒนาการศึกษามหาวิทยาลัยแม่โจ้ ระยะที่ 12 (พ.ศ. 2560-2564) ที่มุ่งเน้นการพัฒนางานวิจัยและนวัตกรรม โดยใช้เกษตรเป็นรากฐาน เพื่อมุ่งสู่การยอมรับในระดับชาติและระดับนานาชาติ ได้แก่ ผลงานวิจัยมุ่งเน้นภาคการเกษตรเพื่อความมั่นคง มั่งคั่งและยั่งยืน และผลงานวิจัยและนวัตกรรมที่ได้รับการยอมรับในระดับนานาชาติ



**แสดงความเชื่อมโยงสอดคลอดคล้องของการจัดทำแผนการดำเนินงานด้านวิจัย**

**สามารถสรุปการใช้ข้อมูลที่เกี่ยวข้องทั้งจากภายในและภายนอกคณะในการกำหนดหรือทบทวนทิศทางการวิจัยของคณะ ดังนี้**

| **ข้อมูลภายในคณะ** |  | **ข้อมูลภายนอกคณะ** |  | **นโยบายการดำเนินงาน**  **ปีงบประมาณ 2564** |
| --- | --- | --- | --- | --- |
| 1. วิสัยทัศน์ พันธกิจคณะพัฒนาการท่องเที่ยว 2. แผนพัฒนาการศึกษาคณะพัฒนาการท่องเที่ยว ระยะที่ 12 (2560-2564) และแผนปฏิบัติการ ประจำปีงบประมาณ 2564 คณะพัฒนาการท่องเที่ยว 3. การวิเคราะห์ SWOT การดำเนินงานด้านวิจัย 4. การทบทวนข้อมูลการทำวิจัยของอาจารย์ภายในคณะฯ ย้อนหลัง 5 ปี (พ.ศ.2560-2564) 5. ข้อเสนอแนะจากคณะกรรมการประจำคณะฯ ต่อผลการดำเนินงานตามตัวชี้วัดด้านวิจัยประจำปีงบประมาณ 2563 6. ข้อเสนอแนะจากผลการประเมินประกันคุณภาพการศึกษา ประจำปีการศึกษา 2563 วิจัย 7. ข้อเสนอแนะจากการรับฟังความคิดเห็นและความต้องการของผู้มีส่วนได้ส่วนเสียทั้งภายในและภายนอกคณะ |  | แผนพัฒนาการศึกษามหาวิทยาลัยแม่โจ้ ระยะที่ 12 (พ.ศ. 2560-2564) ฉบับปรับปรุง (64TDSQADC3.1.6) โดยแผนฯ ดังกล่าว มหาวิทยาลัยได้จัดทำให้สอดคล้องกับทิศทางการพัฒนาประเทศ คือ   * ยุทธศาสตร์ชาติ (พ.ศ.2561 -2580) * แผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560-2564) * แผนแม่บทภายใต้ยุทธศาสตร์ชาติด้านการวิจัยและนวัตกรรม 20 ปี (พ.ศ.2561-2580) * ยุทธศาสตร์การพัฒนาอุตสาหกรรมไทย 4.0 ระยะ 20 ปี (พ.ศ.2560 – 2579) |  | 1. **สนับสนุนการทำวิจัย การจัดโครงการหรือกิจกรรมที่สอดคล้องกับวิสัยทัศน์ พันธกิจ วัตถุประสงค์ ของคณะฯ** 2. **ผลักดันตัวชี้วัดตามแผนปฏิบัติการฯ และคำรับรอง (MOC)**   **2.1) ด้านทุนวิจัย (KPI : ทุนวิจัย)**   * + 1. สนับสนุนให้คณาจารย์ทำวิจัย รวมถึงการสนับสนุนทุนวิจัยให้แก่บุคลากร     2. ประชาสัมพันธ์แหล่งทุนผ่านช่องทางต่าง ๆ     3. สนับสนุนการสร้างทีมวิจัย รวมถึงการสร้างเครือข่ายด้านวิจัย     4. ส่งเสริม สนับสนุนให้นักวิจัยนำข้อมูลโครงการวิจัยผ่านระบบของสำนักวิจัยฯ   1. **ด้านการตีพิมพ์ / เผยแพร่ผลงานทางวิชาการ (KPI : การตีพิมพ์)**      1. ส่งเสริมให้มีการเผยแพร่ผลงานวิชาการเสนอผลงานเพื่อตีพิมพ์ในวารสารวิชาการระดับชาติ นานาชาติ   2. **ด้านการนำผลงานวิจัยไปใช้ประโยชน์ (KPI : การนำผลงานวิจัยไปใช้ประโยชน์)**      1. ส่งเสริมให้มีการนำผลงานวิจัยไปใช้ประโยชน์      2. ส่งเสริม สนับสนุนการจัดกิจกรรม/โครงการที่มีการบูรณาการระหว่างพันธกิจด้านวิจัยกับพันธกิจอื่น   3. **ผลักดันให้เกิดศูนย์ความเป็นเลิศด้านการวิจัย จำนวน 1 ศูนย์ :** ศูนย์วิจัยเพื่อการพัฒนาและจัดการการท่องเที่ยวอย่างยั่งยืนให้เป็นหน่วยงานภายใต้ส่วนงาน (ตามระบบโครงสร้างของมหาวิทยาลัย)   4. **สนับสนุนการพัฒนาหลักสูตร Lifelong Learning ด้านการท่องเที่ยวและบริการ**  1. **เน้นการพัฒนาสมรถนะนักวิจัย /** **การให้บริการวิชาการด้านวิจัย**     1. เน้นการพัฒนาสมรรถนะนักวิจัยอันจะนำไปสู่การผลิตงานวิจัยและการต่อยอดองค์ความรู้ ด้านวิจัย    2. บริการให้คำปรึกษา / นักวิจัยพี่เลี้ยง   **4.) พัฒนาระบบบริหารจัดการการดำเนินงานและการสนับสนุนพันธกิจด้านวิจัย**   * 1. การนำเทคโนโลยีสารสนเทศเข้ามาใช้ในการบริหารการดำเนินงานด้านวิจัย   2. สร้างขวัญกำลังใจให้แก่นักวิจัยที่มีผลงานดีเด่น   3. ประเมินผลการสนับสนุนพันธกิจด้านวิจัย |

**ขั้นตอนการทำแผนการดำเนินงานด้านวิจัย คณะพัฒนาการท่องเที่ยว**

**ข้อมูลภายนอกคณะ**

1. แผนพัฒนาการศึกษามหาวิทยาลัยแม่โจ้ ระยะที่ 12 (พ.ศ. 2560-2564) ฉบับปรับปรุง
2. แผนแม่บทงานวิจัย มหาวิทยาลัยแม่โจ้ ระยะ 15 ปี (พ.ศ.2563-2577) และแผนงานวิจัยระยะ 5 ปี (พ.ศ.2563-2567)

ซึ่งได้จัดทำให้สอดคล้องกับ

**ทิศทางการพัฒนาประเทศและการวิจัย**

* + ยุทธศาสตร์ชาติระยะ 20 ปี (พ.ศ.2560 -2579)
  + แผนพัฒนาเศรษฐกิจและสังคมแห่งชาติ   
    ฉบับที่ 12 (พ.ศ.2560-2564)
  + แผนแม่บทภายใต้ยุทธศาสตร์ชาติด้านการวิจัยและนวัตกรรม 20 ปี (พ.ศ.2561-2580)
  + ยุทธศาสตร์การพัฒนาอุตสาหกรรมไทย 4.0   
    ระยะ 20 ปี (พ.ศ.2560 – 2579)

**ทิศทางการพัฒนามหาวิทยาลัยแม่โจ้** ได้แก่

* + ยุทธศาสตร์การพัฒนามหาวิทยาลัย ระยะ 15 ปี (พ.ศ.2555-2569)
  + แผนแม่บท เปลี่ยนผ่านมหาวิทยาลัยแม่โจ้ 100 ปี (พ.ศ.2477-2577)
  + แผนพัฒนาการศึกษามหาวิทยาลัยแม่โจ้ ระยะ 12 ( พ.ศ.2560 – 2564)

**ข้อมูลภายในคณะ**

1. วิสัยทัศน์ พันธกิจ และวัตถุประสงค์การดำเนินงานของคณะพัฒนาการท่องเที่ยว
2. แผนพัฒนาการศึกษาคณะพัฒนาการท่องเที่ยว ระยะที่ 12 (2560-2564) และแผนปฏิบัติการ ประจำปีงบประมาณ 2564 คณะพัฒนาการท่องเที่ยว
3. การวิเคราะห์ SWOT การดำเนินงานด้านวิจัย
4. การทบทวนข้อมูลการทำวิจัยของอาจารย์ภายในคณะฯ ย้อนหลัง 5 ปี
5. ผลการดำเนินงานตามตัวชี้วัดด้านวิจัยประจำปีงบประมาณ 2563 และข้อเสนอแนะจากคณะกรรมการประจำคณะฯ
6. ข้อเสนอแนะจากผลการประเมินประกันคุณภาพการศึกษา ประจำปีการศึกษา 2563 ด้านวิจัย
7. ข้อเสนอแนะจากการรับฟังความคิดเห็นและความต้องการของผู้มีส่วนได้ส่วนเสียทั้งภายในและภายนอกคณะ

คณะกรรมการประจำคณะรับรองแผนฯ

เสนอแผนต่อที่ประชุมคณะกรรมการประจำคณะ

ประชุมคณะกรรมการวิจัยเพื่อจัดทำแผนฯ

ตัวชี้วัดตามพันธกิจมหาวิทยาลัย (MOC)

ตัวชี้วัดที่คณะกำหนด

(ร่าง) ตัวชี้วัด

และกลยุทธ์การดำเนินงาน

สรุปผล / วิเคราะห์ข้อมูล

ถ่ายทอดแผนฯ ต่อส่วนงานและบุคลากร

รวบรวมข้อมูลทั้งภายในภายนอก

ในการนี้ คณะกรรมการวิจัยและบริการวิชาการฯ ได้นำข้อมูลดังกล่าวประกอบการกำหนดตัวชี้วัดและจัดทำแผนการดำเนินงานด้านวิจัยคณะพัฒนาการท่องเที่ยว ประจำปีงบประมาณ 2564 (64TDSQADC3.1.14) โดยผ่านความเห็นชอบของคณะกรรมการประจำคณะ ในคราวประชุมคณะกรรมการประจำคณะพัฒนาการท่องเที่ยว ครั้งที่ 5/2563 เมื่อวันที่ 6 ตุลาคม 2563

**ผลการประเมินตนเอง Sub-Criteria 3.1**

**ระดับ 3** : Inadequate but Minor Improvement Will Make It Adequate

**เอกสารอ้างอิง 3.1**

|  |  |
| --- | --- |
| **รหัสเอกสารอ้างอิง** | **รายละเอียด** |
| (64TDSQADC3.1.1) | แผนพัฒนาการศึกษาคณะพัฒนาการท่องเที่ยว ระยะที่ 12 (2560-2564) และแผนปฏิบัติการ ประจำปีงบประมาณ 2564 คณะพัฒนาการท่องเที่ยว |
| (64TDSQADC3.1.2) | ผลจากการวิเคราะห์สถานการณ์ ได้ทำการวิเคราะห์ SWOT การดำเนินงานด้านวิจัย |
| (64TDSQADC3.1.3) | รายงานผลการดำเนินโครงการ Smart Researcher 2021 |
| (64TDSQADC3.1.4) | ผลการดำเนินงานตามตัวชี้วัดด้านวิจัยประจำปีงบประมาณ 2563 และข้อเสนอแนะจากคณะกรรมการประจำคณะฯ |
| (64TDSQADC3.1.5) | ประวัติและผลงาน (CV) ของนักวิจัยพี่เลี้ยง |
| (64TDSQADC3.1.6) | ข้อเสนอแนะจากการรับฟังความคิดเห็นและความต้องการของผู้มีส่วนได้ส่วนเสียทั้งภายในและภายนอกคณะ |
| (64TDSQADC3.1.7) | โครงการพัฒนาศักยภาพบัณฑิตศึกษา คณะพัฒนาการท่องเที่ยว |
| (64TDSQADC3.1.8) | โครงการพัฒนาองค์ความรู้เพื่อการจัดการการท่องเที่ยวคุณค่าสูง (High Value Destination) : จังหวัดน่าน |
| (64TDSQADC3.1.9) | แผนพัฒนาการศึกษามหาวิทยาลัยแม่โจ้ ระยะที่ 12 (พ.ศ. 2560-2564) ฉบับปรับปรุง |
| (64TDSQADC3.1.10) | แผนแม่บทงานวิจัย มหาวิทยาลัยแม่โจ้ ระยะ 15 ปี (พ.ศ.2563-2577) และแผนงานวิจัยระยะ 5 ปี (พ.ศ.2563-2567) |
| (64TDSQADC3.1.11) | แผนพัฒนาเศรษฐกิจและสังคมแห่งชาติ ฉบับที่ 12 หน้า 163 |
| (64TDSQADC3.1.12) | แผนยุทธศาสตร์ชาติ 20 ปี หน้า 21 |
| (64TDSQADC3.1.13) | นโยบายและยุทธศาสตร์การวิจัยของชาติ ฉบับที่ 9 (พ.ศ. 2560-2564) หน้าที่ 1 |
| (64TDSQADC3.1.14) | แผนการดำเนินงานด้านวิจัยคณะพัฒนาการท่องเที่ยว ประจำปีงบประมาณ 2564 |